EkBass/fiwiki-20250220-pages-articles huggingface dataset:
Jun’ya Nakano

Jun’ya Nakano ( s. 28. helmikuuta 1971 Kioto, Japani) on japanilainen videopelimusiikin säveltäjä. Nakano on työskennellyt Squarella (nykyisin Square Enix) vuodesta 1995 lähtien. Esimerkkejä hänen kokonaan tai osittain säveltämistään peleistä ovat Tobal No. 1, Threads of Fate ja Final Fantasy X. == Ura == Valmistuttuaan Jun’ya Nakano alkoi työskennellä Kobessa Konamin pelisäveltäjänä vuonna 1991. Hän toimi Konamin alaisuudessa yhteensä kolme vuotta ja sävelsi musiikkia kahdeksaan kolikkopeliin, joita olivat muun muassa Astérix, Lethal Enforcers, X-Men ja Mystic Warriors. Kesällä 1995 Nakano siirtyi Squarelle tarkoituksenaan jatkaa musiikin harjoittamista ja osallistua yhtiön projekteihin. Hänen varhaisimmissa Square-töissään painottui elektronisen musiikin käyttö. Nakanon ensimmäinen yksin säveltämä peli Squarella oli Treasure Conflix, jota ennen hän oli tuottanut neljä kappaletta Front Mission: Gun Hazardiin. Nakano vastasi myös kaikista vuonna 1999 julkaistun Threads of Faten kappaleista. Threads of Faten jälkeen Nakano laati 20 kappaletta Final Fantasy X:een, jonka sävelsivät hänen lisäkseen Nobuo Uematsu ja Masashi Hamauzu. Muita PlayStation 2 -pelejä, joiden säveltämiseen hän osallistui, olivat SideWinder F ja SideWinder V -lentosimulaattorit ja Musashi: Samurai Legend. Nakanon ensimmäinen seuraavan konsolisukupolven pelisävellys oli vuonna 2006 ilmestynyt Xbox 360:n Project Sylpheed. Luodakseen pelin science fiction -ympäristöön sopivaa musiikkia hän hyödynsi akustisen ja elektronisen musiikin yhdistelmää. Samoihin aikoihin Nakano myös sovitti Seiken densetsu 4:n sekä Final Fantasy IV:n Nintendo DS -käännöksen musiikin. == Lähteet == == Aiheesta muualla == * Jun'ya Nakano Square Enixin sivustolla * Jun'ya Nakano Square Enixin sivustolla * Jun'ya Nakano Square Enix Music Onlinessa * Luokka:Japanilaiset säveltäjät Luokka:Videopelimuusikot Luokka:Vuonna 1971 syntyneet Luokka:Elävät henkilöt
Jättiläinen (vuoden 1956 elokuva)

Jättiläinen (Giant) on vuonna 1956 ensi-iltansa saanut yhdysvaltalainen elokuva, jonka on ohjannut George Stevens. Se kuuluu Stevensin amerikkalaistrilogiaan, jonka muut osat ovat Etäisten laaksojen mies ja Paikka auringossa. Elokuva kertoo siitä, miten öljyteollisuus muutti texasilaisten karjatilallisten elämän ja arvot yhden sukupolven aikana. Vuoden 1957 Oscar- gaalassa Jättiläinen oli ehdolla kymmeneen Oscar-palkintoon yhdeksässä kategoriassa (James Dean ja Rock Hudson olivat molemmat ehdolla parhaan miespääosan palkinnon saajiksi). Stevens voitti elokuvan ainoan Oscarin parhaasta ohjauksesta. Jättiläinen jäi näyttelijä James Deanin viimeiseksi kun hän kuoli elokuvan kuvausten jälkeen auto-onnettomuudessa 30. syyskuuta 1955. Hän ehti tehdä elämänsä aikana kolme elokuvaa joista hän näki ainoastaan Eedenistä itään -elokuvan (1955). Vain kuukausi hänen kuolemansa jälkeen oli elokuvan Nuori kapinallinen (1955) ensi-ilta. == Rooleissa == Lähde: == Lähteet == == Aiheesta muualla == * * * * * Luokka:Vuoden 1956 yhdysvaltalaiset elokuvat Luokka:Yhdysvaltalaiset draamaelokuvat Luokka:Parhaan ohjauksen Oscar-palkinnon saaneet elokuvat Luokka:George Stevensin ohjaamat elokuvat Luokka:Warner Brosin elokuvat
Coquelles

Coquelles on kunta Pohjois-Ranskassa, hiukan Calais’n kaupungin eteläpuolella. Kunnan alueella on Eurotunnelin Ranskan puoleinen juna-asema. Coquellesin kylä on varsin pieni, pääkadun varrella on muutama huokea hotelli, kauppakeskus, posti ja kahviloita. Pääkadun päässä on muistomerkkinä tunnelinkaivussa käytetty poranterä. Aseman lähellä on iso, monipuolinen ostoskeskus. == Lähteet == == Aiheesta muualla == Luokka:Pas-de-Calais’n kunnat
Eedenistä itään (elokuva)

Eedenistä itään on Elia Kazanin ohjaama yhdysvaltalainen elokuva vuodelta 1955. Se perustuu John Steinbeckin samannimiseen romaaniin vuodelta 1952. Elokuvan tapahtumat sijoittuvat vuoteen 1917 ja Kaliforniaan. Se kertoo melko menestyvän uskonnollisen viljelijän kahdesta aikamiespojasta ja heijastelee Raamatun tarinaa Kainista ja Abelista. Elokuvaa on sanottu James Deanin läpimurtoelokuvaksi. Toisessa pääosassa on menestyksekäs Broadway-näyttelijä Julie Harris. == Arvioita == Video-oppaassa vuodelta 1994 Asko Alanen antoi elokuvalle neljä tähteä viidestä ja luonnehti sitä raamatullista dramatiikkaa uhkuvaksi Steinbeck-filmatisointiksi, jonka elinvoiman takaa James Deanin vahva sisäistyminen rakkautta janoavan mustan lampaan rooliin.”Eedenistä itään”, Video-opas 95, WSOY 1994. == Lähteet == == Aiheesta muualla == * * Luokka:Yhdysvaltalaiset romaaneihin perustuvat elokuvat Luokka:Vuoden 1955 yhdysvaltalaiset elokuvat Luokka:Yhdysvaltalaiset draamaelokuvat Luokka:Elia Kazanin ohjaamat elokuvat Luokka:Parhaan naissivuosan Oscar-palkinnon saaneet elokuvat Luokka:Warner Brosin elokuvat
Juan Carlos Corazzo

Juan Carlos Corazzo (14. joulukuuta 1907 – 12. tammikuuta 1986) oli uruguaylainen jalkapalloilija. Hänen vävynsä Pablo Forlán sekä lapsenlapsensa Diego Forlán ovat myös jalkapalloilijoita. Corazzo edusti Independienteä. Hän toimi myös Uruguayn teknisenä johtajana Chilen MM-kisoissa 1962. ==Lähteet== Luokka:Uruguaylaiset jalkapalloilijat Luokka:Vuonna 1907 syntyneet Luokka:Vuonna 1986 kuolleet
Kasvun ja vanhenemisen tutkijat

Kasvun ja vanhenemisen tutkijat ry on perustettu 1980. Sen toiminta-ajatus on lisätä hyvän vanhenemisen edellytyksiä, lisätä ikääntymiseen liittyvää tietoa ja kehittää gerontologian parissa työskentelevien yhteistyötä. Yhdistys edistää vanhenemisen tutkimusta ja uuden tutkimustiedon soveltamista käytännön vanhustyöhön sekä osallistuu alan tutkimuksen kansainväliseen yhteistoimintaan. Yhdistys kuuluu Tieteellisten seurain valtuuskuntaan, ja se on vuodesta 1987 julkaissut monitieteistä Gerontologia-lehteä. == Aiheesta muualla == * Kasvun ja vanhenemisen tutkijat -yhdistyksen sivut Luokka:Suomalaiset tiedeyhdistykset
Zine el-Abidine Souissi

Zine el-Abidine Souissi (, s. 10. heinäkuuta 1984) on tunisialainen jalkapalloilija. Puolustavana keskikenttäpelaajana pelaava Souissi edustaa Tunisian pääsarjassa pelaavaa Espérancea. Maajoukkueesa hän pelasi ensi kerran 28. toukokuuta 2009 ystävyysottelussa Sudania vastaan. == Saavutukset == * Arabian Mestarien liiga: 2009 * Tunisian mestaruus: 2009, 2010, 2011 * Tunisian cup: 2008 == Lähteet == * Kawarji.com Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Antón García Abril

Antón García Abril (19. toukokuuta 1933 Teruel – 17. maaliskuuta 2021Muere el compositor Antón García Abril, autor de más de 200 bandas sonoras y de la inolvidable música de 'El hombre y la tierra ) oli espanjalainen säveltäjä ja muusikko. == Teokset == Anton Garcia Abril on säveltänyt niin orkesterille kuin instrumentaali- ja vokaaliteoksiakin. Hän on säveltänyt musiikkitaustan useisiin elokuviin ja televisiosarjoihin kuten El Hombre y la Tierra, Fortunata y Jacinta, Anillos de oro, Segunda ensenanza, Brigada Central, Ramon y Cajal, ja Compuesta y sin novio. Vuonna 1966 hän sävelsi soundtrackin elokuvaan Adios, joka on Franco Neron tähdittämä spagettiwestern. Vuonna 1969 hän työsti espanjalaisen ohjaaja Rafael Romero Marchentin kanssa musiikin toiseen spagettiwesterniin Manos torpes. ==Lähteet== Luokka:Espanjalaiset säveltäjät Luokka:Vuonna 1933 syntyneet Luokka:Vuonna 2021 kuolleet
Luomis- ja hävitysoperaattorit

Hävitysoperaattori eli annihilaatio-operaattori on fysiikassa sellainen operaattori, joka vähentää tietystä kvanttimekaanisesta tilasta hiukkasen. Sen sijaan hävitysoperaattorin Hermiten konjugaatti eli luomisoperaattori lisää tiettyyn tilaan hiukkasen. Kvanttimekaniikassa hävitys- ja luomisoperaattoreita käytetään tikapuuoperaattoreina kvanttimekaaniselle harmoniselle värähtelijälle, jolloin luomisoperaattori lisää ja hävitysoperaattori pienentää energiatasoa. == Määritelmä == Merkitään luomisoperaattoria symbolilla \scriptstyle \hat{a} ja hävitysoperaattoria symbolilla \scriptstyle \hat{a}^{\dagger}. Bosonien luomis- ja hävitysoperaattoreille pätee :[\hat{a},\hat{a}^{\dagger}] = 1. Systeemin tilaa kuvaa tilavektori \scriptstyle | n \rangle, joka siis on niin sanottu ket-vektori ja määrittelee hiukkasten määrän. Kun kyseessä on tyhjiö, tilavektori on muotoa \scriptstyle | 0 \rangle. Luomis- ja hävitysoperaattorien operoidessa tilavektoria saadaan yhtälöt \hat{a} | n \rangle = \sqrt{n} | n-1 \rangle \hat{a}^{\dagger} | n \rangle = \sqrt{n+1} | n+1 \rangle. Määritellään lukumääräoperaattori \scriptstyle \hat{N}: :\hat{N}=\hat{a}^{\dagger}\hat{a}. Nyt toteutuvat kommutaattorit :[\hat{N},\hat{a}]=-\hat{a} :[\hat{N},\hat{a}^{\dagger}]=\hat{a}^{\dagger}. Lukumääräoperaattorin ominaistilat \scriptstyle | n \rangle merkitään :\hat{N} | n \rangle = n | n \rangle. Energian ominaistilat merkitään :H | n \rangle = E_n | n \rangle, missä siis \scriptstyle E_n on energian ominaisarvot, eli ainoat arvot, joita energia voi systeemissä saada. == Lähteet == Luokka:Kvanttimekaniikka es:Operadores de creación y destrucción
Tii-Maria Romar

Tii-Maria Romar (s. 9. elokuuta 1986 Mustasaari) on suomalainen uransa lopettanut alppihiihtäjä. Hänen pikkuveljensä Andreas Romar on myös alppihiihtäjä. Romar saavutti ensimmäiset maailmancup-pisteensä oltuaan 22. Levin pujottelukilpailussa marraskuussa 2008. Val d'Isèren MM-kilpailuissa 2009 hän sijoittui pujottelussa 35:nneksi. Nuorten MM-kilpailuissa hän on ollut parhaimmillaan yhdestoista alppiyhdistetyssä 2004. Euroopan cupissa hän on sijoittunut kerran toiseksi pujottelukilpailussa. Romar on sijoittunut SM- kilpailuissa toiseksi suurpujottelussa, supersuurpujottelussa ja alppiyhdistetyssä 2009 ja kolmanneksi supersuurpujottelussa 2007. Hän opiskelee Ruotsissa urheilijoille räätälöityä ainekokonaisuutta nimeltä Ledarskap och coaching (johtajuus ja valmennus). Romar lopetti uransa alppihiihtäjänä tammikuussa 2013. Vuodesta 2014 lähtien Romar on toiminut Yhdysvaltain alppihiihtomaajoukkueen fysioterapeuttina. == Lähteet == * === Viitteet === Luokka:Suomalaiset alppihiihtäjät Luokka:Vuonna 1986 syntyneet Luokka:Elävät henkilöt
Jakob Kölliker

Jakob "Köbi" Kölliker (s. 21. heinäkuuta 1953) on entinen sveitsiläinen jääkiekkoilija. Kölliker toimi Saksan jääkiekkomaajoukkueen päävalmentajana vuosina 2011–2012. Hän otti osaa 14 kertaa jääkiekon arvokisoihin. Hänet kutsuttiin International Ice Hockey Federation Hall of Fameen vuonna 2007. Kölliker debytoi vuonna 1973 20-vuotiaana Sveitsin jääkiekkomaajoukkueessa. Kahdet olympialaiset ja 12 MM-turnausta myöhemmin hän oli kirjauttanut tililleen 213 tuolloin sveitsiläisittäin ennätyksellistä maaottelua. Samaan määrään ylsi vuonna 2007 Martin Steinegger, ja huhtikuussa 2009 Ivo Rüthemann vuorostaan otti nimiinsä kansainvälisten otteluiden Sveitsin-ennätyksen. Puolustaja Kölliker pelasi kansallisella tasolla ainakin 500 liigapeliä ja saavutti EHC Bielissä kolme Sveitsin mestaruutta. == Aiheesta muualla == * IIHF Hockey Hall of Fame -profiili * Jakob Kölliker hockeyfans.ch:ssa Luokka:Sveitsiläiset jääkiekkoilijat Luokka:Vuonna 1953 syntyneet Luokka:Elävät henkilöt
Keltamuurahaispeippo

Keltamuurahaispeippo (Parmoptila rubrifrons) eli aiemmalta nimeltään punamuurahaispeippo on Länsi-Afrikassa tavattava loistopeippoihin kuuluva varpuslintu. == Ulkonäkö == Keltamuurahaispeippokoiraalla on punainen otsaläiskä, punaruskea vatsa ja harmahtava selkä. Naaraalta puuttuu pään punainen väri ja vatsassa on valkoista. Keltamuurahaispeippo eroaa muurahaispeiposta (Parmoptila woodhousei) muurahaispeipon ruskean päälaen perusteella. == Levinneisyys ja elinympäristö == Keltamuurahaispeippoa tavataan Ghanassa, Guineassa, Liberiassa, Norsunluurannikolla ja Sierra Leonessa. Punamuurahaispeipot elävät alankomaiden kosteissa metsissä. Laji on melko yleinen Liberiassa mutta elää muualla lähinnä suojelualueilla. Norsunluurannikolla lajia tavataan Taïn kansallispuistossa, Sierra Leonessa Golan metsäalueilla ja Kakumin ja Ankasan kansallispuistoissa. Keltamuurahaispeippo luokitellaan silmälläpidettäväki lajiksi, koska sitä uhkaa sen elinalueiden häviäminen, kun metsää kaadetaan maanviljelysmaaksi. == Lähteet == Luokka:Loistopeipot
Lum and Abner

Lum and Abner oli yhdysvaltalainen radiokuunnelmasarja, jota esitettiin 1931–1955. Sarjan nimirooleja esittivät sarjan luojat Chester Lauck ja Norris Goff. Lum ja Abner esiintyivät ensimmäisen kerran 26. huhtikuuta 1931 esitetyssä radion hyväntekeväisyyslähetyksessä, joka lähetettiin Hot Springsissä, Arkansas'ssa sijainneelta KTHS-radioasemalta. Lauckin esittämä Lum Eddards ja Goffin esittämä Abner Peabody omistivat pienen Jot ‘Em Down Store -kaupan kuvitteellisessa Pine Ridgen pikkukaupungissa. Lum oli suuriegoinen naisiinmenevä poikamies, ja Abner luonteeltaan herkkäuskoinen ja naimisissa. Myöhemmin sarjaan tuli lisää Lauckin ja Goffin esittämiä hahmoja kuten Cedric Wehunt, Grandpappy Spears, Dick Huddleston, Squire Skimp, Mousey Gray, kaupungin parturi Mose Moots ja Snake Hogan. Esiinnyttyään muutaman kuukauden KTHS:llä, Lauck ja Goff pääsivät koe-esiintymään Chicagoon NBC:lle, joka otti Lumin ja Abnerin ohjelmistoonsa. Kaikkiaan sarjaa esitettiin yli 5 800 15-minuuttista jaksoa seuraavan liki 25 vuoden aikana. Sitä esitettiin vuoroin NBC:n, ABC:n, CBS:n ja Mutualin verkoissa. Sarjan pohjalta tehtiin kuusi elokuvaa 1940-luvulla. Lisäksi vuonna 1956 tehtiin seitsemäs elokuva, joka oli tarkoitettu televisiosarjan pilottijaksoksi. Vaikka Pine Ridgen kaupunki olikin kuvitteellinen, se perustui Watersin kaupunkiin Arkansas'ssa, ja useat kaupungin asukkaista olivat toimineet sarjan hahmojen esikuvina 26\. huhtikuuta 1936 Watersin kaupunki muutti nimensä Pine Ridgeksi Lumin ja Abnerin kunniaksi. Kaupungissa toimii Jot ‘Em Down Store ja sen yhteydessä museo. ==Elokuvat== *Dreaming Out Loud 1940 *The Bashful Bachelor 1942 *So This Is Washington 1943 *Two Weeks to Live 1943 *Goin' to Town 1944 *Partners in Time 1946 *Lum and Abner Abroad 1956 ==Lähteet== ==Aiheesta muualla== *The National Lum And Abner Society Home Page *Elokuva Dreaming Out Loud Internet Archivessa *Elokuva The Bashful Bachelor Internet Archivessa *Elokuva So This Is Washington Internet Archivessa *Elokuva Two Weeks to Live Internet Archivessa Luokka:Yhdysvaltalaiset radiokuunnelmat
Pine Ridge

Pine Ridge voi tarkoittaa ainakin seuraavia asioita Yhdysvaltain kaupunkeja: *Pine Ridge, kaupunki Alabamassa. *Pine Ridge, paikkakunta Arkansas'ssa. *Pine Ridge, kaupunki Collierin piirikunnassa, Floridassa. *Pine Ridge, kaupunki Citruksen piirikunnassa, Floridassa *Pine Ridge, kaupunki Mississippissä. *Pine Ridge, kaupunki Nebraskassa. *Pine Ridge, Kaupunki Etelä-Carolinassa. *Pine Ridge, kaupunki Etelä-Dakotassa.
Eljas Perheentupa

Eljas Heikki Perheentupa (s. 1. toukokuuta 1959 Pori) on suomalainen muotoilija, joka on erikoistunut käyttöliittymien muotoiluun omassa muotoiluyrityksessään Linja Designissa, jossa hän on työskennellyt vuodesta 1986. ==Henkilöhistoria== Perheentupa valmistui teolliseksi muotoilijaksi vuonna 1987 Taideteollisesta korkeakoulusta, jonne hän haki kolme kertaa ennen kuin pääsi. Hän aloitti uransa Ergonomiadesignissa ja perusti yhdessä yrityksen kanssa 1986 Muotoilutoimisto Linjan Helsinkiin. Hänestä tuli Linjan pääomistaja vuonna 1995. Linja on muotoillut muun muassa Koffin olutvankkurit, Suunnolle urheilutietokoneita ja niiden käyttöliittymiä, kotitalouskoneita ja RAY:n pelikoneita. Perheentupa valittiin Vuoden teolliseksi muotoilijaksi 2002. Perheentuvan isä oli kansanedustaja, psykoterapeutti Antti-Veikko Perheentupa (k. 2007) ja äiti on kirjastoneuvos Liisa o.s. Kola. Perheentupa avioitui 1988 Anne Kaviston kanssa. ==Teoksia== *Teollinen muotoilu liikkeenjohtamisessa, Taideteollinen korkeakoulu 1989. ISBN 951-861-546-2. *Yrityksen muotoilutieto, yhdessä Marja Puustisen ja Marjaana Virran kanssa, Tietosanoma 1990. ISBN 951-885-041-0. *Pieni ruuhiopas, yhdessä Leif Lindbergin kanssa, Pellervo 1998. ==Lähteet== Luokka:Suomalaiset muotoilijat Luokka:Vuonna 1959 syntyneet Luokka:Elävät henkilöt
Polites

Polites () oli kreikkalaisessa mytologiassa kolmen eri mieshahmon nimi. * Polites, Priamoksen ja Hekaben poika, oli tunnettu nopeana juoksijana.Homeros: Ilias 2.786–806 (engl. käännös). Polites oli Priamos nuoremman isä.Vergilius: Aenaid 5.545–574 (engl. käännös). Neoptolemos surmasi hänet Troijan sodassa.Vergilius: Aenaid 2.526–558 (engl. käännös). * Polites, Odysseuksen päällikkö paluupurjehduksen aikana. Odysseus viittaa häneen yhtenä luotetuimpana ja läheisimpänä ystävänään.Homeros: Odysseia 10.208–228 (engl. käännös). Häntä palvottiin Italian Temesassa heeroksena sen jälkeen kun barbaarit olivat surmanneet hänet.Strabon: Geografia 6.1.5 (engl. käännös). * Polites, yksi Menelaoksen kumppaneista.Pausanias: Periegesis tes Hellados ('Kreikan kuvaus') 10.25.3 (engl. käännös). == Lähteet == Luokka:Kreikkalainen mytologia
Caodaismi

thumb|Caodaismin temppeli sisältä Caodaismi (, tai Đạo Cao Đài), on uusi uskonnollinen liike, joka perustettiin Vietnamissa vuonna 1926. Keskeistä opissa on synkretismi; uskontojen katsotaan olevan pohjimmiltaan yhtä. Liike on myös spiritualistinen. Se käynnistyikin, kun sanottiin, että oli saatu spiritistinen yhteys Jumalaan, jonka lyhennetty nimi on Đức Cao Đài ("kunnianarvoinen Cao Đài") ja koko nimi Cao Đài Tiên Ông Đại Bồ Tát Ma-ha-tát ("muinainen tietäjä ja suuri bodhisattva mahāsattva Cao Đài"). Jumalan vertauskuvana toimii "jumalallinen silmä", joka valvoo maailmankaikkeutta. Itsensä Jumalan sanotaan lähettävän ihmisille viestejä ja määräyksiä meedioiden välityksellä.ORGANIZATION OF CAODAI Vuonna 2015 Vietnamissa oli Cao Dain jäseniä arviolta noin 2,5 miljoonaa. Nykyään koko uskonnolla on jäseniä noin 4,4 miljoonaa. Caodaismissa suositaan vahvasti kasvissyöntiä ja seuraajien tuleekin noudattaa kasvisruokavaliota joka kuukausi vähintään 10 päivää. Lisäksi rukoushetki täytyy pitää ainakin kerran päivässä (klo 6, 12, 18 ja/tai klo 0). Humaltuminen on kielletty. Kunnianosoituksista, rikkauksista ja ylellisyydestä kehotetaan irtaantua. Caodailaiset palvovat sekä Jumalaa että esi-isiään ja kunnioittavat ns. esihenkejä syvästi. Eri uskontojen hahmoja saatetaan palvoa: Sun Yat-senia, Victor Hugoa ja Trạng Trìnhia (Nguyễn Bỉnh Khiêm) pidetään pyhinä.CAODAISM ("HIGH PALACE"): A VIETNAMESE-CENTERED RELIGION Caodaismin koti- ja pääpaikka on Tây Ninhin kaupunki. Caodaismin harjoittajia on lähinnä Vietnamissa; muualla maailmassa uskonto on jäänyt varsin pieneksi. Uskontoa hallitaan hyvin organisoidusti, ja se on huomattavan hierarkkinen. Liikkeen yleisessä käytössä olevat vietnaminkieliset nimet Cao Đài ja Đạo Cao Đài ovat lyhennelmiä sen koko nimestä Đại Đạo Tam Kỳ Phổ Độ () == Lähteet == == Aiheesta muualla == * Caodai Overseas Luokka:Itä-Aasian uskonnot Luokka:Monoteistiset uskonnot Luokka:Vegetarismiyhteisöt Luokka:Vietnamilaiset uususkonnot
Domingos Castro

Domingos Castro (s. 22. marraskuuta 1963 Guimarães, Portugali) on entinen portugalilainen kestävyysjuoksija. Castro sijoittui Stuttgartin EM- kilpailuissa 1986 viidenneksi 10 000 metrin juoksussa. Seuraavana vuonna hän saavutti Rooman MM-kilpailuissa hopeaa 5 000 metrillä ajalla 13.27,59. Hän hävisi kilpailun voittaneelle Sa’id Awitalle runsaan sekunnin.Athletics World Championships 1987 at Roma (ita) Men: 5000 m Sports123.com Soulin olympialaisissa 1988 hän sijoittui samalla matkalla neljänneksi ajalla 13.16,09 jääden pronssista 0,36 sekunnin päähänAthletics Olympic Games 1988 at Seoul (sko) Men: 5000 mSports123.com . Tokion MM-kilpailuissa 1991 Castro sijoittui 5 000 metrillä viidenneksi ajalla 13.28,88. Barcelonan olympialaisissa 1992 hän oli samalla matkalla yhdestoista ja Helsingin EM- kilpailuissa 1994 yhdeksäs. Castro oli Göteborgin MM-kilpailuissa 1995 yhdestoista 10 000 metrillä ajalla 27.53,42. Atlantan olympialaisissa 1996 hän sijoittui maratonilla 25:nneksi. Ateenan MM-kilpailuissa 1997 hän oli 10 000 metrillä kuudes ajalla 27.36,52. Sydneyssä 2000 hän sijoittui olympiamaratonilla 18:nneksi. Castro sijoittui maastojuoksun MM-kilpailuissa seitsemänneksi 1990, yhdeksänneksi 1998, kymmenenneksi 1999, 11:nneksi 1992, 12:nneksi 1993 ja 2000, 15:nneksi 1997 ja 16:nneksi 1988. Maastojuoksun EM- kilpailuissa hän saavutti hopeaa 1994 ja oli viides 1999. Maantieviestin MM- kilpailuissa hän kuului Portugalin hopeajoukkueeseen 1992. Hän voitti Pariisin maratonin 1995Athletics Paris Marathon Men Sports123.com ja Rotterdamin maratonin 1997. Hyvän tahdon kisoissa hän voitti 10 000 metriä 1986. Myös Castron kaksoisveli Dionisio Castro on entinen kestävyysjuoksija. == Ennätykset == === Ulkoradat === Laji Tulos Paikka Päivä 1 500 m 3.38,1 Coimbra 19. heinäkuuta 1997 3 000 m 7.41,02 Lissabon 25. heinäkuuta 1997 5 000 m 13.14,41 Bryssel 25. elokuuta 1989 10 000 m 27.34,53 Tukholma 5. heinäkuuta 1993 Puolimaraton 1.01.43 Lille 2. syyskuuta 2000 Maraton 2.07.51 Rotterdam 20. huhtikuuta 1997 == Lähteet == * === Viitteet === Luokka:Portugalilaiset kestävyysjuoksijat Luokka:Vuonna 1963 syntyneet Luokka:Elävät henkilöt
Jekaterina Maksimova

Jekaterina Sergejevna Maksimova (, 1. helmikuuta 1939 Moskova, Neuvostoliitto – 28. huhtikuuta 2009 Moskova) oli venäläinen balettitanssija. Maksimova opiskeli kymmenvuotiaasta Bolšoi-teatterin balettikoulussa. 1958 hän sai kiinnityksen Bolšoin balettiin, jonka tähtenä hän tanssi kaikki klassisen baletin pääroolit. Hän oli erityisesti teknisesti hyvin taitava, ja esimerkiksi The New York Timesissa häntä kehuttiin Amerikan-vierailun yhteydessä täydelliseksi ballerinaksi. Tanssijanuran päätyttyä 1980 hän toimi nuorten tanssijoiden kouluttajana. Hän oli niin kriitikoiden kuin yleisönkin lemmikki, ja myös ajan neuvostojohto hurmaantui häneen. Hänen puolisonsa oli balettitanssija Vladimir Vasiljev. ==Lähteet== ==Aiheesta muualla== *Daily Telegraph, 28.4.2009 Luokka:Venäläiset balettitanssijat Luokka:Vuonna 1939 syntyneet Luokka:Vuonna 2009 kuolleet
Englannin alle 21-vuotiaiden jalkapallomaajoukkue

Englannin alle 21-vuotiaiden jalkapallomaajoukkue edustaa Englantia alle 21-vuotiaiden maajoukkuekilpailuissa. Joukkue on voittanut Euroopan- mestaruuskilpailut kahdesti, vuosina 1982 ja 1984. == Valmentajat == * Dave Sexton (1977–1990) * Lawrie McMenemy (1990–1993) * Dave Sexton (1994–1996) * Peter Taylor (1996–1999) * Peter Reid (1999) * Howard Wilkinson (1999–2001) * David Platt (2001–2004) * Peter Taylor (2004–2007) * Stuart Pearce (2007–2013) * Gareth Southgate (2013–2016) * Adrian Boothroyd (2016–) Luokka:Alle 21-vuotiaiden jalkapallomaajoukkueet Luokka:Englannin jalkapallo
Nicolas Batum

Nicolas Batum (s. 14. joulukuuta 1988 Lisieux) on ranskalainen koripalloilija. == Ura == Batum aloitti koripallouransa Le Mansin juniorijoukkueissa. Hän pelasi ensimmäisen Ranskan liigan ottelunsa joukkueessa kaudella 2005–2006. Batum pelasi Le Mansin joukkueessa vuosina 2006–2008. Hän voitti joukkueessa myös Ranskan mestaruuden vuonna 2006. Samana vuonna hän voitti alle 18-vuotiaiden Euroopan mestaruuden. Hän osallistui vuoden 2008 NBA:n varaustilaisuuteen, jossa Houston Rockets varasi hänet 25. pelaajana. Hänet myytiin kuitenkin Portlandiin, jossa hän teki ensimmäisellä kaudellaan 5,4 pistettä ja teki 2,8 levypalloa ottelua kohden. NBA:n työsulun takia Batum siirtyi elokuussa 2011 ranskalaiseen SLUC Nancyyn. Hän palasi NBA:han työsulun päätyttyä. Kesällä 2015 Batum siirtyi pelaajakaupassa Charlotte Hornetsiin. Batum loukkasi nilkkansa huhtikuussa 2016 puolivälieräsarjan alussa, mikä esti häntä pelaamasta.http://www.nba.com/games/20160420/CHAMIA/gameinfo.html == Lähteet == == Aiheesta muualla == * Euroliigan pelaajaprofiili * NBA:n pelaajaprofiili * Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1988 syntyneet Luokka:Elävät henkilöt
Saviniemi

Saviniemi tarkoittaa seuraavia asioita: * Saviniemi, kylä Forssassa * Saviniemi, kaupunginosa Haminassa * Saviniemi, kylä Kajaanissa * Saviniemi, kylä Kouvolassa * Saviniemen jalkapallostadion, jalkapallostadion Kouvolassa * Saviniemi, kylä Mäntyharjulla * Saviniemi, kylä Rääkkylässä * Saviniemi, kylä Sonkajärvellä. Sukunimenä: * Kari Saviniemi (s. 1946), suomalainen runoilija * Timo Saviniemi (s. 1959), monialayrittäjä, maanviljelijä sekä kunnallispoliitikko.
Sääksmäen kirkko

Sääksmäen kirkko on alun perin keskiaikainen kivikirkko Sääksmäellä Valkeakoskella. Kivikirkko rakennettiin todennäköisesti noin vuosina 1495–1500. Keskiaikaisessa hahmossa ovat enää itäinen ja läntinen pääty sekä vähäiset osat niitä yhdistävistä sivuseinistä. Sääksmäen kirkko on seurakuntansa kotikirkko. Valkeakosken ja Sääksmäen seurakuntien yhdistyttyä vuoden 2007 alussa Sääksmäen seurakunta kattaa nykyään koko Valkeakosken kaupungin.Seurakunnan perustiedot Kesäisin kirkko palvelee tiekirkkona. Kirkko peruskorjattiin vuosina 1920−1925, jolloin muun muassa sen lattian alta siirrettiin viimeisetkin vainajat paikalle, jossa nyt on Menneiden sukupolvien muistomerkki. Peruskorjattu kirkko kuitenkin paloi vuonna 1929 ja vihittiin uudelleen käyttöön 1933. Harvoja palosta pelastettuja esineitä on R.W. Ekmanin maalaama alttaritaulu. Myös kirkon vieressä sijainnut osin puurakenteinen kellotapuli tuhoutui tulipalossa ja sen mukana myös pronssiset kirkonkellot. Taiteilija Aukusti Veuro osti romuttuneet kellot ja käytti niiden materiaalia pronssivalutöihinsä. Vanhassa kirkossa oli puinen tynnyriholvaus mutta kirkkoa uudelleen rakennettaessa holvaus tehtiin betonista ja tiilestä. Ylipäätään uudisrakennus palautettiin mitoiltaan sellaiseksi, kuin se oli ollut vuonna 1500. Nykyiset koristemaalaukset on maalannut Taiteilija Kalle Carlstedt. Viimeksi kirkko on restauroitu vuosina 1998–1999. Valkeakoski.fi ==Katso myös== *Luettelo Suomen keskiaikaisista kivikirkoista == Lähteet == == Aiheesta muualla == * * Rakennusperintöympäristöt Luokka:Suomen keskiaikaiset kivikirkot Luokka:Sääksmäki Luokka:Valkeakosken kirkkorakennukset
Tuuloksen kirkko

Tuuloksen kirkko on keskiaikainen kivikirkko, joka sijaitsee Hämeenlinnassa entisen Tuuloksen kunnan alueella. Kivikirkko on rakennettiin todennäköisesti noin vuosina 1510–1540, ja sen suojeluspyhimys on Pyhä Birgitta. Kirkko oli kärsinyt kosteusvaurioista, ja sen korjaussuunnitelmat laadittiin vuosina 2007–2008. Korjaustöiden aloittamisesta ilmoitettiin syyskuussa 2011. Niitä olivat lykänneet rahoitusongelmat ja pappilan palo talvella 2011. Kirkon paanukaton kunnostaminen lykkääntyi myöhemmäksi. Remontti aloitettiin 2013. Remontti valmistui loppuvuodesta 2013. == Lähteet == == Aiheesta muualla == * * Tuuloksen kirkko Hämeenlinnan seurakuntien sivulla Luokka:Suomen keskiaikaiset kivikirkot Luokka:Hämeenlinnan kirkkorakennukset Kirkko Luokka:Suomen 1500-luvulla rakennetut rakennukset ja rakennelmat
Pyhän Marian kirkon rauniot

Pyhän Marian kirkon rauniot (ruots. S:ta Maria kyrka) sijaitsevat Vaasassa, Vanhan Vaasan kaupunginosassa. Keskiaikainen kivikirkko tuhoutui Vaasan palossa vuonna 1852. Markus Hiekkasen mukaan kivikirkko rakennettiin todennäköisesti noin vuosina 1500–1520. Muut arviot rakennusajankohdasta sijoittuvat vuosien 1480 ja 1550 välille. Vaasan kaupunki perustettiin vuonna 1606, väkimäärä kasvoi ja vuonna 1649 kirkkoa laajennettiin ja se muutettiin ristikirkoksi vuosina 1749–1753. Kirkko oli varsin suuri ja komea. Vaasan kaupungissa syttyi tuhoisa tulipalo 3. elokuuta 1852 ja Pyhän Marian kirkko paloi pahoin. Kirkosta onnistuttiin pelastamaan muun muassa Johan Gustaf Sandbergin maalaus Jeesus Gatesemanessa vuodelta 1842 ja 1700-luvun kattokruunut, jotka ovat nykyään Mustasaaren kirkossa. Myös ehtoollishopeat ja arvokas keskiaikainen sininen messukaapu saatiin turvaan, muutama urkupilli pelastettiin myös ja sijoitettiin uuden kirkon uusiin urkuihin. Muutoin vanhasta kirkosta on jäljellä vain kiviseinät. Kirkosta oli 1840-luvun alttaritauluvaihdoksen myötä siirretty alttari ja saarnastuoli Raippaluodon kirkkoon. Kirkon läntinen ristivarsi on keskiajalta. Vuonna 1671 tai 1675 rakennetun kellotapulin jäljelle jäänyt pohjakerros on katettu vuonna 1992. Kirkon raunoita kunnostettiin ensimmäisen kerran 1910-luvulla ja työtä on jatkettu sen jälkeen useaan otteeseen. Viimeisin restaurointi alkoi vuonna 2007. Restaurointityön arvoidaan valmistuvan vuonna 2016.Yle.fi: Pyhän Marian kirkon rauniot uhkaavat jäädä kunnostamatta. Viitattu 5.3.2012. == Lähteet == ==Aiheesta muualla== Luokka:Suomen kirkonrauniot Luokka:Suomen keskiaikaiset kivikirkot Luokka:Vaasan historia Luokka:Vanha Vaasa Luokka:Vaasan kirkkorakennukset Luokka:Suomen 1500-luvulla rakennetut rakennukset ja rakennelmat
Närpiön kirkko

thumb|right|245px|Närpiön kirkko, sankarihaudat Närpiön kirkko (ruots. Närpes kyrka) on alun perin keskiaikainen kivikirkko, joka sijaitsee Närpiössä. Kivikirkko rakennettiin todennäköisesti noin vuosina 1550–1555. Kirkko, joka on Närpiön seurakunnan käytössä, on laajennettu myöhemmin ristikirkoksi. Kirkossa on säilynyt kuusi hautakiveä 1600-luvulta. Alttaritaulu esittää ristiinnaulitsemista ja sen on maalannut ruotsalainen kirkkomaalari Pehr Hörberg v. 1803. Kirkon ainutlaatuisin esine on 1400-lukuinen krusifiksi. Saarnastuoli on 1730-luvulta. Kellotapuli vuodelta 1757 on rakennettu Matti Hongan johdolla ja se on tyypiltään pohjalainen renessanssitapuli. Kirkon sankarihautausmaan sankaripatsaan on suunnitellut kuvanveistäjä Matti Haupt v. 1952. Närpiön kirkko ja sen luona säilyneet 151 kirkkotallia ja museona säilynyt pitäjäntupa tekevät alueesta Suomessa ainutkertaisen historiallisen kirkkomiljöön. == Katso myös == *Luettelo Suomen keskiaikaisista kivikirkoista == Lähteet == == Aiheesta muualla == Luokka:Närpiön rakennukset ja rakennelmat Luokka:Pohjanmaan kirkkorakennukset Luokka:Suomen keskiaikaiset kivikirkot Luokka:Suomen 1500-luvulla rakennetut rakennukset ja rakennelmat
Monensiini

Monensiini A on antibiootti, loislääke ja ionofori, joka siirtää yhdenarvoisia kationeja solukalvojen ja muiden biologisten kalvojen läpi. Se siirtää lähinnä protoneita (H+) ja natriumioneita (Na+) toisistaan vastakkaisille puolille kalvoja antiportterin tapaan. Sillä on myös johdannaiset monensiini B, C ja D, joissa on muutama metyyli tai metyleeni enemmän tai vähemmän. Monensiini A eristettiin 1967 Streptomyces cinnamonensis -bakteerista (ATCC 15413). ==Käyttö== Monensiinin natriumsuolaa käytetään maataloudessa. Se on monensiinien A, B, C ja D seos, jossa yli 90 % on monensiinia A. Sitä käytetään tuotantoeläinten loislääkkeenä ja antibioottina joissakin maissa, muun muassa EU:ssa ja USA:ssa. Kanoilla sitä käytetään kokkidioosin estäjänä eli kokkidiostaattina. Sen kauppanimiä ovat muun muassa Coxidin, Elancoban, Monimax ja Rumensin. Vaikka ionoforiantibiootteja tunnetaan satoja, vain harvoja niistä käytetään maataloudessa. Monensiinin A lisäksi muita käytettyjä ovat esimerkiksi salinomysiini ja lasalosidi. Sol sodowa monenzyny.png|Monensiinin A natriumsuola. Keltainen pallo on natriumioni. Monensin_ABC.svg|Monensiini A, B ja C. ==Turvallisuus== Liika monensiini voi aiheuttaa myrkytyksen useille eläinlajeille. Sen LD50 on esimerkiksi rotille 21.7–50 mg/kg, kaneille 42.7 mg/kg, 17–50 mg/kg sioille, 22–80 mg/kg naudoille, 12 mg/kg vuohille ja 130–250 mg/kg kanoille. Lajeille yhteisiä myrkytysoireita ovat muun muassa ruokahaluttomuus, lihasheikkous, ataksia ja ripuli. Myrkytys on mahdollinen myös ihmisille ja se voi akuuttina aiheuttaa muun muassa kuolettavaa rabdomyolyysiä ja munuaisten vajaatoimintaa. Hevoset ovat vaikutukselle erityisherkkiä. Niille LD50 nieltynä on vain 1.3–3 mg/kg. Akuutti myrkytys aiheuttaa niille hypovoleemisen verenkiertoshokin ja kuoleman muutamassa tunnissa. Pienemmin annoksin oireet jatkuvat ja pahenevat noin 1–4 päivää kunnes eläin kuolee. Oireita ovat muun muassa vatsakivut, ripuli, hikoilu, lihasheikkous, ataksia, matala verenpaine ja runsas virtsaaminen. Myrkytyksestä selvinneillä hevosilla voi ilmetä heikkoutta, sydämen vajaatoimintaa ja rytmihäiriöitä. Myrkytystä ei voi parantaa, mutta esimerkiksi hypovoleemista shokkia voidaan estää nestehoidolla. ==Lähteet== ==Aiheesta muualla== *PubChem: Monensin *KEGG: Monensin *Drugbank: Monensin Luokka:Antibiootit Luokka:Ionoforit
Karjaan kirkko

Karjaan kirkko eli Pyhän Katariinan kirkko (ruots. Sankta Katarina kyrka tai Karis kyrka) on Karjaalla Raaseporin kaupungissa sijaitseva keskiaikainen kivikirkko. Kirkko rakennettiin todennäköisesti noin vuosina 1465–1470. Kirkossa on taiteilija Gunnar Forsströmin lasimaalaus.Come Gunnar Forsström, Elämäkerta, Come to Finland, viitattu 20.2.2018 (Archive.org) Kirkon kellotapuli vuodelta 1768. Kivinen pohja on keskiaikainen, samoin kaksi kelloa on keskiajalta. viitattu 20.2.2018 == Kuvia == Tiedosto:Karjaa keskiaikainen kivikirkko, etuportti, kellotapuli.JPG|Kirkon kellotapuli vuodelta 1768. Tiedosto:Karjaan kirkon vanha hautausmaa.jpg|Karjaan kirkon vanha hautausmaa == Lähteet == == Aiheesta muualla == * *Raaseporin suomalainen seurakunta *Pyhän Katarinan kirkko Luokka:Suomen keskiaikaiset kivikirkot Luokka:Karjaan rakennukset ja rakennelmat Luokka:Raaseporin kirkkorakennukset Luokka:Suomen 1400-luvulla rakennetut rakennukset ja rakennelmat
Caught in the Game

Caught in the Game on Survivorin neljäs studioalbumi. Albumi julkaistiin vuonna 1983, ja oli viimeinen laulaja Dave Bicklerin kanssa. == Kappaleet == # # # # # # # # # # Man Against the World Luokka:Vuoden 1983 albumit Luokka:Survivorin albumit
Tenholan kirkko

thumb|right|243px|Tenholan kirkko, sankarihaudat _Pyhin valoin, silmät kyynelkimmelteisinä teidät laskettiin Isänmaan multaan, jossa menneet sukupolvet jo nukkuvat. Nekin uskollisina loppuun asti._ Sankaripatsaan on tehnyt kuvanveistäjä Viljo Savikurki Tenholan kirkko (ruots. Tenala kyrka) on keskiaikainen kivikirkko, joka sijaitsee entisessä Tenholan kunnassa Raaseporissa. Kivikirkko rakennettiin todennäköisesti noin vuosina 1460–1480. Kirkon suunnitteli sama rakennusmestari joka vastasi myös Perniön, Sauvon ja Kemiön kirkoista. ==Katso myös== *Luettelo Suomen keskiaikaisista kivikirkoista == Lähteet == == Aiheesta muualla == * * Lindberg, Börje: Tenholan kirkko 1329-1991 : lyhyt historiikki ja kuvaus. Suom. Helmi Lindberg. Tenholan seurakunta, 1991. Luokka:Suomen keskiaikaiset kivikirkot Luokka:Tenhola Luokka:Raaseporin kirkkorakennukset Luokka:Suomen 1400-luvulla rakennetut rakennukset ja rakennelmat
Liedon kirkko

thumb|right|250px|Liedon kirkko, sankarihaudat 'Isänmaan puolesta 1939–1944' Liedon kirkko (ruots. Lundo kyrka) on keskiaikainen harmaakivikirkko, joka sijaitsee Liedossa Aurajoen rannalla. Kivikirkko rakennettiin todennäköisesti 1470–1480-luvuilla. Kirkko on omistettu Pyhälle Pietarille.Otavan Iso tietosanakirja, osa 5, palsta 593. Helsinki: Otava, 1963. Kirkkoon on lisätty tyyliltään uusgotiikkaa edustava punatiilinen kuori vuonna 1902. Alttaritaulun Jeesus ja langennut nainen on maalannut Eero Järnefelt vuonna 1908. Kirkko otettiin uudelleen käyttöön ensimmäisenä adventtina 2021. Kesällä ja syksyllä 2022 peruskorjaus jatkui vielä ulkotöillä, julkisivuremontilla ja lisäosan rakentamisella. Uudisosa Leipähuone siunattiin käyttöön marraskuun alussa 2022. Kellotapulin rakensi Mikael Blomgren vuonna 1766. Tapulin alaosa muurattiin harmaakivestä ja sen katto paanutettiin kellomaiseksi. Ylhäällä tapulissa soi kolme erikokoista kelloa. Vuosilta 1734, 1765 ja 1795 peräisin olevista kelloista kaksi on käytössä edelleen. Rikkoutunut keskikello korvattiin uudella vuonna 2005. Käytöstä poistettu vanha kello seisoo kirkon pihamaalla asehuoneen sisäänkäynnin vieressä. Kellot sähköistettiin vuonna 1984. Vuonna 2020 kellot kunnostettiin jälleen, ja kellojen soitto nykyaikaistettiin etäohjattavaksi. Liedon kirkon kellotapuli maalattiin uudestaan lokakuussa 2022. Kirkko on avoinna arkiviikolla ma-to klo 10-18 ja pe-su jumalanpalvelusten, kirkollisten toimitusten ja muiden kirkkotilaisuuksien puitteissa. ==Kuvia== Tiedosto:Järnefelt, Jeesus ja aviorikoksesta tavattu nainen.jpg|Eero Järnefeltin maalaama alttaritaulu Jeesus ja langennut nainen Tiedosto:Interior of Lieto Church.JPG|Kirkon sisätilaa Tiedosto:Lieto church bell tower 1 AB.jpg|1700-luvulla rakennettu kellotapuli Tiedosto:Liedon kirkko.jpg|Liedon kirkko Aurajoen suunnalta ==Katso myös== *Luettelo Suomen keskiaikaisista kivikirkoista == Lähteet == ==Aiheesta muualla== *Liedon seurakunta: Pyhän Pietarin kirkko * Luokka:Suomen keskiaikaiset kivikirkot Kirkko Luokka:Varsinais-Suomen kirkkorakennukset Luokka:Liedon nähtävyydet Luokka:Suomen 1400-luvulla rakennetut rakennukset ja rakennelmat
Kajaanin Hokki kaudella 2008–2009

Kajaanin Hokki kaudella 2008-2009-artikkelissa kerrotaan lyhyesti Hokin kaudesta 2008-2009. == Runkosarja == Hokki oli runkosarjan kolmas, ja se keräsi 29 voittoa, joista 11 jatkoajalla tai rangaistuslaukauskilpailussa, ja hävisi 16 kertaa, joista 5 jatkoajalla tai rangaistuslaukauksissa. Runkosarjan pistepörssissä paras Hokin pelaaja oli kuudenneksi sijoittunut Teemu Virtala. Hän keräsi 35 ottelussa 38 pistettä, joista 15 oli maaleja ja 23 syöttöjä. Maalivahtien torjuntapörssissä Hokin paras maalivahti oli Teemu Seppänen, joka torjui 25 ottelussa. Päästettyjä maaleja hänellä oli 57, torjuntoja 748, nollapelejä 1 ja torjuntaprosentti oli 92,92. == Pudotuspelit == Hokki kohtasi puolivälierissä Kiekko-Vantaan, ja sarja venyi viidenteen otteluun. Ensimmäisen ja toisen ottelun voittivat vantaalaiset, numeroin 2-3 ja 2-1, mutta Hokki voitti seuraavat kolme peliä luvuin 6-3, 2-3 ja 1-0. Hokki siis eteni välieriin. Välierissä vastassa oli tuleva mestari Sport. Välierät näyttivät Hokin kannalta aluksi hyvältä, kun Hokki voitti ensimmäisen ottelun 1-0. Sport kuitenkin voitti kaksi seuraavaa ottelua numeroin 2-3 ja 3-2ja. Hokki tasoitti sarjan 2-2 voittamalla vielä kotonaan 1-0, mutta Sport oli viidennessä ottelussa Vaasassa parempi luvuin 5-4. Hokki siis ottelisi pronssista TuTon kanssa, ja Sport jatkaisi finaaleihin. Hokki voitti pronssiottelun numeroin 3-1, ja voitti näin kolmannen mitalinsa Mestiksessä. Pudotuspelien pistepörssin paras Hokin pelaaja oli Aku Joki-Erkkilä, joka oli kahdeksas, joka pelasi 11 ottelua, ja joka teki 8 pistettä, joista neljä oli maaleja ja neljä syöttöjä. Paras maalivahti oli Teemu Seppänen, joka oli ensimmäinen 11 ottelulla, 22 päästetyllä maalilla, 389 torjunnalla, kolmella nollapelillä, ja torjuntaprosentilla 94,65. Luokka:Kajaanin Hokki
Maskun kirkko

thumb|245px|right|Maskun kirkko, sankarihaudat _Isänmaan puolesta 1939 - 1944_ Maskun kirkko (ruots. Masku kyrka) on keskiaikainen kivikirkko, joka sijaitsee Maskussa. Kivikirkko rakennettiin todennäköisesti noin vuosina 1490–1510. Kirkko on pyhitetty Johannes Kastajalle ja Pyhälle Ursulalle.www.masku.fi Museovirasto on vuonna 2009 määritellyt Maskun kirkon ja pappilan yhdeksi valtakunnallisesti merkittävistä rakennetuista kulttuuriympäristöistä. Kirkon lähellä sijaitsee Maskun museo. Kirkon sankarihautausmaan muistomerkki on kuvanveistäjä Ilmari Wirkkalan suunnittelema ja paljastettu 1951. ==Katso myös== *Luettelo Suomen keskiaikaisista kivikirkoista == Lähteet == == Aiheesta muualla == * Luokka:Suomen keskiaikaiset kivikirkot Luokka:Maskun rakennukset ja rakennelmat Luokka:Maskun historia Luokka:Varsinais-Suomen kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1400-luvulla rakennetut rakennukset ja rakennelmat Luokka:Suomen 1500-luvulla rakennetut rakennukset ja rakennelmat
Nauvon kirkko

thumb|right|245px|Nauvon kirkko, sankarihaudat _För Fosterlandet, en tillflykt är han urtidens Gud_ Nauvon kirkko (ruots. Nagu kyrka) on Nauvossa sijaitseva keskiaikainen kivikirkko. Kivikirkko rakennettiin todennäköisesti noin vuosina 1430–1450. Museovirasto on määritellyt Nauvon kirkon ja kirkonseudun valtakunnallisesti merkittäväksi rakennetuksi kulttuuriympäristöksi. Nauvossa on säilynyt Suomen vanhin 1600-luvulta peräisin oleva urkusoitin, "Nauvon positiivi", joka on nykyään Kansallismuseossa. Nauvon positiivi sijaitsi kirkossa sivuseinän lehterillä, jonka kannatinpalkki on edelleen paikoillaan. Nykyiset urut länsipään oven päälle tehdylle lehterille rakensi ruotsalainen urkurakentaja Olof Schwan 1791. Urut olivat alun perin yksisormioiset, liitejalkiolla varustetut. Urkujen erikoisuutena on kaksiosainen rakenne, joka jakautuu länsipäädyn ikkunan molemmille puolille. Jens Zachariassen teki urkuihin vuonna 1878 toisen sormion ja jalkion sekä myös muutoksia I-sormion dispositioon. Urkujen soittopöytä sekä soittokoneisto ovat Zachariassenin tekemiä. Veljekset Moberg Ruotsista korjasi urut vuonna 1975 ja palautti I-sormion Schwanin muotoon. Nauvon urut ovat Suomen säilyneistä 1700-luvun uruista suurimmat ja ainoat restauroidut. == Kuvia == Tiedosto:Nagu kyrkas orgel.jpg|linkki=|Nauvon kirkon urut. Tiedosto:Nagu kyrka korvalv.jpg|linkki=|Nauvon kirkon kuori. Tiedosto:Nagu begravningsplats.jpg|linkki=|Nauvon hautausmaata. Tiedosto:Nagu gravgård.jpg|linkki=|Nauvon hautausmaata. ==Katso myös== *Luettelo Suomen keskiaikaisista kivikirkoista == Lähteet == == Aiheesta muualla == * *Nauvon positiivi *Schwan-urut * The Organs of Nauvo Luokka:Suomen keskiaikaiset kivikirkot Luokka:Nauvo Luokka:Paraisten kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1400-luvulla rakennetut rakennukset ja rakennelmat
Japanin neljä vakavaa saasteesta aiheutuvaa tautia

Japanin neljä vakavaa saasteesta aiheutuvaa tautia () on ryhmä tauteja, jotka johtuivat japanilaisten yhtiöiden aiheuttamasta ympäristön saastumisesta niiden käsiteltyä teollisuusjätteitä väärin. Suurin osa taudeista ilmaantui 1950-, 1960- ja 1970-luvuilla, vaikka ensimmäiset tapaukset ovatkin jo vuodelta 1912. Taudin nimi Tyyppi Aiheuttaja Ajankohta Itai-itai-tauti kadmiummyrkytys kaivostoiminta Toyaman prefektuurissa 1912 Minamata-tauti elohopeamyrkytys Chisson kemikaalitehdas 1932-1968 Yokkaichi-astma rikki- ja typpidioksidit Yokkaichin ilmansaasteet 1961 Niigatan Minamata-tauti elohopeamyrkytys Shōwan sähkölaitos 1965 Näitä tauteja esiintyi yhä harvemmin 1970-luvun jälkeen. Tilanteen paranemiseen vaikutti muun muassa se, että tapaukset saivat laajasti julkisuutta, saastuttaneita yhtiöitä vastaan nostettiin kanteita, Japaniin perustettiin ympäristöministeriö 1971, yleinen tietoisuus ongelmista kasvoi ja yhtiöt muuttivat käytäntöjään. ==Lähteet == Luokka:Ympäristöongelmat Luokka:Onnettomuudet Japanissa Luokka:Ympäristösairaudet
Yusef Lateef

Yusef Lateef (alun perin William Emanuel Huddleston, 9. lokakuuta 1920 Chattanooga, Tennessee – 23. joulukuuta 2013 Shutesbury, Massachusetts) oli yhdysvaltalainen jazzmuusikko, säveltäjä ja kirjailija. Hän oli monien soitinten taitaja, multi-instrumentalisti, jonka pääsoittimet olivat tenorisaksofoni ja huilu. Hänen käyttämiensä soitinten joukossa oli myös etnisiä instrumentteja sekä sellaisia jazzissa harvinaisia soittimia kuin oboe ja fagotti. Chattanoogassa, Tennesseessä syntynyt Lateef muutti lapsena perheineen Detroitiin, Michiganiin. Hän alkoi harrastaa musiikkia nuorena. Hän teki varhaisella urallaan yhteistyötä esimerkiksi Dizzy Gillespien kanssa. Sittemmin hän menestyi itse leaderina. Hän opiskeli musiikkialaa muun muassa Manhattan School of Musicissa, ja hänestä myös tuli Ed.D. (Doctor of Education). Muusikon työn ohella Lateef julkaisi kaunokirjallisia teoksia. Monipuolisena muusikkona Lateef ei rajoittunut jazziin, vaan sävelsi myös klassista musiikkia. Lateef kääntyi aikuisiällään islamiin ja liittyi Ahmadiyya-muslimiyhteisöön. Hänelle myönnettiin Grammy-palkinto. Lateef esiintyi Suomessa ainakin Pori Jazz -festivaaleilla 1972 ja 1992 sekä Espoon April Jazzissa 1990. ==Lähteet== == Aiheesta muualla == * Viralliset sivut * Elämäkerta Allmusic.comissa * Yusef Lateefin muistokirjoitus Helsingin Sanomissa Luokka:Yhdysvaltalaiset jazzmuusikot Luokka:Yhdysvaltalaiset säveltäjät Luokka:Yhdysvaltalaiset kirjailijat Luokka:Vuonna 1920 syntyneet Luokka:Vuonna 2013 kuolleet
Perniön kirkko

Perniön kirkko (ruots. Bjärnå kyrka) on keskiaikainen kivikirkko, joka sijaitsee Perniön kirkonkylässä. Kivikirkko rakennettiin todennäköisesti noin vuosina 1460–1480.Hiekkanen 132–133 Kirkko on omistettu Pyhälle Laurille, kuten moni muukin suomalainen kirkko. Birgittalaisluostari oli alun perin 1441 päätetty sijoittaa Perniöön, mutta lopulliseksi sijoituspaikaksi tuli kuitenkin väliaikaisen Maskun Karinkylän jälkeen paikalle, joka nykyisin on Naantali. Kirkon suunnitteli sama rakennusmestari, jonka vastuulla olivat Kemiön, Sauvon ja Tenholan kirkot. Kirkossa ei juuri ole tehty muutoksia lukuun ottamatta 1700-luvulla rakennettua kaakkoista tukipilaria ja 1800-luvulla tehtyä ikkuna-aukkojen muutosta. Kirkon länsipääty jäljittelee selvästi itäuusmaalaisten kirkkojen päätykoristelua, itäpääty taas on samanlainen kuin kirkonrakentajan muut kirkot.Hiekkanen, s. 133 Vuonna 2009 Museovirasto määritteli Perniön kirkon ja pappilat sekä näihin liittyvän kellotapulin ja lainamakasiinin yhdeksi Suomen valtakunnallisesti merkittävistä rakennetuista kulttuuriympäristöistä. thumb|243px|Perniön kirkko, sankarihaudat, 1939-1940 , 1941-1944 Vapauden uhri __NOTOC__ ==Katso myös== *Luettelo Suomen keskiaikaisista kivikirkoista == Lähteet == ===Viitteet=== == Aiheesta muualla == * Luokka:Perniö Luokka:Suomen keskiaikaiset kivikirkot Luokka:Salon kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1400-luvulla rakennetut rakennukset ja rakennelmat
Perttelin kirkko

Perttelin kirkko (ruots. S:t Bertils kyrka) on keskiaikainen kivikirkko, joka sijaitsee Salossa, entisen Perttelin kunnan alueella. Kivikirkko rakennettiin todennäköisesti noin vuosina 1500–1520. thumb|Perttelin kirkko, sankarihaudat _Ellette usko ette kestä Jes. 7:9_ Harmaakivisen kirkon asehuone on rakennettu vuonna 1750. Alkuperäinen sakaristo on purettu, nykyinen on vuodelta 1828. Kirkon ikkunoita on suurennettu vuonna 1881. Perttelin alttaritaulu on Robert Wilhelm Ekmanin Kristus Getsemanessa vuodelta 1870. Erillinen kellotapuli on rakennettu vuosina 1729–1730, sen alaosa on kiveä ja yläosa puuta. Runsaat sata vuotta myöhemmin vuonna 1840 sekä ala- että yläosaa korotettiin. Tapulin yläosa tuhoutui tulipalossa vuonna 1888. Se korjattiin uusgoottilaiseen muotoon vuonna 1889, suunnittelijana oli arkkitehti Helge Rancken. Museovirasto on määritellyt Perttelin kirkkomaiseman ja Perttelin kirkolle Uskelan Isokylän emäkirkon sivuitse johtavan historiallisen Hiidentien yhdeksi Suomen valtakunnallisesti merkittävistä rakennetuista kulttuuriympäristöistä. ==Katso myös== * Luettelo Suomen keskiaikaisista kivikirkoista * Uskelan Isokylän emäkirkko * Salon kappelikirkko == Lähteet == == Aiheesta muualla == Luokka:Suomen keskiaikaiset kivikirkot Luokka:Salon kirkkorakennukset Luokka:Pertteli Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1500-luvulla rakennetut rakennukset ja rakennelmat
Raision kirkko

Raision kirkko (ruots. Reso kyrka) on keskiaikainen kivikirkko, joka sijaitsee Raisiossa. Markus Hiekkasen mukaan kirkko on muurattu 1500-luvun jompanakumpana ensimmäisenä vuosikymmenenä, eikä 1300-luvun alussa, kuten aikaisemmin on päätelty. Legendan mukaan kirkon rakensivat jättiläiset nimeltä Killi ja Nalli. Jättiläiset riitaantuivat maksusta kirkon papin kanssa, ja Killi uhkasi hajottaa koko kirkon kallionlohkareella. Löydettyään meren rannasta sopivan lohkareen Killi ei enää löytänyt takaisin kirkolle ja paiskasi kalliolohkareen Ruissalon edustalle. Kiveä kutsutaan Kukkarokiveksi, koska jättiläinen oli kantanut sitä suuressa kukkarossa selässään. Kirkossa on näkyvillä: mahdollisesti Suomen vanhimmat hauta­kivet, Missale Aboense sekä ensimmäinen suomenkielinen Raamattu vuodelta 1642.Jarmo Grönros. Ympäristömme Raisio. Sivut 128–132. Kirjayhtymä; 1996. ISBN 978-951-26-4146-8. Raision kirkkoa ympäröivällä hautausmaalla on myös Kirkkauden kappeli, joka rakennuksena muodostaa ratkaisuna jopa ainutlaatuiseksi maailmassa sanotun katetun ja aina sulana pysyvän osan hautausmaata. Hautausmaalla sijaitsee Suomen ensimmäinen julkisin varoin pystytetty muistomerkki, Turun akatemian pitkäaikaisen professorin ja Huhkon kartanon omistajan Johan Bilmarkin hautamonumentti vuodelta 1803. ==Katso myös== *Luettelo Suomen keskiaikaisista kivikirkoista == Lähteet == == Aiheesta muualla == * Luokka:Suomen keskiaikaiset kivikirkot Luokka:Raision rakennukset ja rakennelmat Luokka:Raision historia Luokka:Varsinais-Suomen kirkkorakennukset Luokka:Suomen 1500-luvulla rakennetut rakennukset ja rakennelmat